Ventos Švč. Mergelės Marijos Nekaltojo Prasidėjimo bažnyčia

Ventos Švč. Mergelės Marijos Nekaltojo Prasidėjimo bažnyčia – Telšių vyskupijos katalikų bažnyčia, stovinti Akmenės rajone, Ventos mieste.

Bažnyčia dar vadinama Lietuvos tūkstantmečio bažnyčia, kadangi tai vienintelė bažnyčia, Lietuvoje pastatyta 2009 m.

 Istorija 

1991 m. įkurta Ventos Švč. Mergelės Marijos Nekaltojo Prasidėjimo parapija, įsteigti laikini maldos namai buvusio vaikų darželio pastate. Naujos bažnyčios pamatai išlieti 2004 m., bažnyčia pastatyta 2009 m. Pagrindiniais jos mecenatais buvo verslininko Ivano Paleičiko šeima. Bažnyčią suprojektavo „Šiaulių komprojekto“ architektai Vytautas Marcinkus ir Regina Miceikienė, statė bendrovė „Akmeresta", panaudodama vokiškas konstrukcijas.

 Architektūra 

Pastatas karkasinis ir baltų plytų, stačiakampio plano su vienu neišsikišusiu bokštu, trisiene apside. Fasadai apšiltinti termoizoliacinėmis apdailos plokštėmis.Šiltas ir puošnus fasadas Bokštas stačiakampis, dviejų tarpsnių su piramidiniu stogeliu. Langai daugiausia su pusapskrite arka. Vidus halinis, vienos navos. Lubų nėra, o jų vietoje pakabintos išraiškingos konstrukcijos. Varpas parvežtas klebono Anupro Gauronsko iš Vokietijos.

Ant akmens priešais bažnyčią pastatyta Šv. Mergelės Marijos statula. Riedulio fasadinė pusė nulyginta pjaunant, įtaisyta juodo akmens plokštė su religiniu užrašu. Po bažnyčios statybų sutvarkius aplinką, statulos postamentui buvo pasirinktas šis riedulys, aptiktas už 20 km į šiaurės rytus, Tilžės kaime, šalia Naujosios Akmenės. Jį sudaro retos sudėties uoliena – granulitas su granito gyslomis ir dėmėmis, daugeliu granato kristalų.Lietuvos geologijos tarnyba. El. paslaugos. Geotopai (išrašas). Marijos akmuo lgt.lt

 Galerija 

 Šaltiniai 

 Nuorodos 

 Vyskupijos informacija
 Valentinas Cibulskas. Šiaurės Lietuvos naujosios bažnyčios

Kategorija:Akmenės rajono bažnyčios
Kategorija:Venta (miestas)